આગામી શિયાળુ-રવિ સીઝન માટે 12મી નવેમ્બરથી નર્મદા ડેમમાંથી ખેડૂતોને સિંચાઇ માટેનું પાણી અપાશે. નાયબ મુખ્યમંત્રી અને નર્મદા મંત્રી નીતિન પટેલે ગાંધીનગરમાં મોડી સાંજે આ અંગેની સત્તાવાર જાહેરાત કરતા વધુમાં ઉમેર્યું હતું કે, આ પાણી 28મી ફેબુ્રઆરી 2019 સુધી ચાલુ રાખવામાં આવશે. તાજેતરમાં જ ધારાસભ્યો ખેડૂત અગ્રણીઓએ સિંચાઇ માટે નર્મદાનું પાણી આપવાની માગણી કરી હતી. જે સંદર્ભે નિર્ણય લેવામાં આવ્યો છે.